wickkiey/tamil-wikipedia-chunked huggingface dataset:
# வட ஆள்புலம்

**வட ஆள்புலம்** (*Northern Territory*, சுருக்கமாக **NT**), முறையாக **ஆத்திரேலியாவின் வடக்கு ஆள்புலம்** என்பது ஆத்திரேலியாவின் மத்திய, மத்திய-வடக்குப் பகுதியில் அமைந்துள்ள ஓர் உள்ளக ஆள்புலம் ஆகும். வட ஆள்புலத்தின் எல்லைகளாக, மேற்கே மேற்கு ஆத்திரேலியா, தெற்கே தெற்கு ஆத்திரேலியா, கிழக்கே குயின்சுலாந்து ஆகிய மாநிலங்கள் அமைந்துள்ளன. வடக்கே, திமோர் கடல், அரஃபூரா கடல், கார்பெண்டாரியா வளைகுடா, மேற்கு நியூ கினி மற்றும் பல இந்தோனேசியத் தீவுகளும் அமைந்துள்ளன.  
வட ஆள்புலம் 1,347,791 சதுர கிலோமீட்டர் (520,385 சதுர மைல்) பரப்பளவைக் கொண்டுள்ளது, இது மூன்றாவது பெரிய ஆத்திரேலியக் கூட்டாட்சிப் பிரிவாக உள்ளது. திசம்பர் 2021 நிலவரப்படி இது 249,000 மக்கள்தொகையுடன் ஆத்திரேலியாவிலேயே மிகக் குறைந்த மக்கள்தொகையைக் கொண்டுள்ளது. இதன் கரையோரப் பகுதிகளில் குடியேற முயன்ற முதல் ஐரோப்பியர்கள் ஆங்கிலேயர்கள் ஆவர். அவர்கள் இங்கு ஒரு குடியேற்றத்தை நிறுவுவதற்கான மூன்று (1824-1828, 1838-1849, 1864-1866) தோல்வியுற்ற முயற்சிகளுக்குப் பிறகு, 1869 இல் டார்வின் துறையில் ஒரு குடியேற்றத்தை நிறுவுவதன் மூலம் வெற்றி அடைந்தனர்.  
இதன் பொருளாதாரம் பெரும்பாலும் சுரங்கத் தொழிலையும், எண்ணெய் அகழ்வையும் அடிப்படையாகக் கொண்டது, இது 2018-2019 ஆம் ஆண்டில் மொத்த மாநில உற்பத்தியில் 23% பங்களித்தது, அல்லது $5.68 பில்லியன், இது ஏற்றுமதியில் 92.4% ஆகும்.  
வட ஆள்புலத்தின் மக்கள்தொகை கடலோரப் பகுதிகளிலும் இசுட்டூவர்ட் நெடுஞ்சாலை வழியேயும் குவிந்துள்ளது. டார்வின் தலைநகரைத் தவிர, முக்கிய குடியிருப்புகள் (அளவின்படி) பால்மர்ஸ்டன், ஆலிஸ் ஸ்பிரிங்ஸ், கேத்ரின், நுலுன்புய், டெனன்ட் கிரீக் ஆகியவை ஆகும். வட ஆள்புலத்தில் வசிப்பவர்கள் பெரும்பாலும் "ஆள்புலத்தோர்" (டெரிட்டோரியர்கள்) என்று அழைக்கப்படுகிறார்கள்.  
****ஆஸ்திரேலியாவின் மாநிலங்கள், பிரதேசங்களின் வரைபடம்****  
| align= | align= | } |
| --- | --- | --- |
# குயின்ஸ்லாந்து

**குயின்சுலாந்து** ஆத்திரேலியா மாநிலங்களுள் ஒன்று. ஆத்திரேலியக் கண்டத்தின் வட கிழக்குப் பகுதியில் அமைந்துள்ளது. ஆத்திரேலிய மாநிலங்களில் பரப்பளவில் இரண்டாமிடத்திலும் சனத்தொகையில் மூன்றாமிடத்திலும் உள்ளது. இதன் தலைநகரம் பிரிசுபேன்.  
ஆஸ்திரேலியாவின் 30 பெரு நகரங்களில் 10 நகரங்கள் "'சூரிய உதய மாநிலம்" என்று அழைக்கப்படுகிற குயீன்ஸ்லாந்தில் அமைந்திருக்கிறது மற்றும் நாட்டின் பொருளாதார அளவில் இம்மாநிலம் 3வது இடத்தினை வகிக்கிறது.
# தசுமேனியா

**தாசுமேனியா** (*Tasmania*) என்பது ஆத்திரேலியாவின் ஓர் தீவு மாநிலம் ஆகும். இது ஆத்திரேலியப் பெருநிலப்பரப்பில் இருந்து தெற்கே 240 கி.மீ. தூரத்தில், பாசு நீரிணையால் பிரிக்கப்பட்டுள்ளது. இம்மாநிலம் உலகின் 26-வது பெரிய தீவான தாசுமேனியாவையும், அதனைச் சுற்றியுள்ள 1000 தீவுகளையும் உள்ளடக்கியது. இது ஆத்திரேலியாவின் மிகச்சிறியதும், குறைந்த மக்கள்தொகை கொண்டதுமான மாநிலமாகும், இங்கு சூன் 2023 நிலவரப்படி 573,479 குடியிருப்பாளர்கள் உள்ளனர். மாநிலத்தின் தலைநகரமும், மிகப்பெரிய நகரமும் ஓபாட்டு ஆகும், தலைநகரில் 40% மக்கள் அகண்ட ஹோபார்ட் பகுதியில் வாழ்கின்றனர். தாசுமேனியா ஆத்திரேலியாவில் மிகவும் பரவலாக்கப்பட்ட மாநிலமாகும், அதன் தலைநகருக்குள் மிகக் குறைந்த விகிதத்தில் வசிப்பவர்கள் உள்ளனர்.  
தாசுமேனியாவின் முக்கிய தீவில் தொல்குடியின மக்கள் வசித்து வந்தனர்.. சுமார் 11,700 ஆண்டுகளுக்கு முன்பு பூர்வகுடிகளான தாசுமேனியர்கள், கடல் மட்டம் உயர்ந்து பாஸ் நீரிணையை உருவாக்கிய பிறகு, பெருநிலப்பரப்பு தொல்குடியின குழுக்களில் இருந்து பிரிக்கப்பட்டதாகக் கருதப்படுகிறது. நெப்போலியப் போர்களின் போது முதலாம் பிரஞ்சு பேரரசு இந்நிலத்தின் மீது உரிமை கோருவதைத் தடுப்பதற்காக 1803 ஆம் ஆண்டில் பிரித்தானியப் பேரரசின் தண்டனைக் குடியேற்றமாக ஐரோப்பியர்களால் தீவு நிரந்தரமாகக் குடியேற்றப்பட்டது. பிரித்தானியக் குடியேற்றத்தின் போது தொல்குடியின மக்கள் தொகை 3,000 முதல் 7,000 வரை இருந்ததாக மதிப்பிடப்பட்டுள்ளது, ஆனால் "கருப்புப் போர்," நோய்த்தொற்றுகளின் பரவல் போன்றவற்றினால், குடியேறியவர்களுடனான மோதல்களின் போது 30 ஆண்டுகளுக்குள் தொல்குடியினர் கிட்டத்தட்ட அழிக்கப்பட்டனர். 1825-1831 காலப்பகுதியில் உச்சகட்டத்தை அடைந்த இந்த மோதல், மூன்று ஆண்டுகளுக்கும் மேலாக இராணுவச் சட்டத்திற்கு வழிவகுத்தது, கிட்டத்தட்ட 1,100 தொல்குடியின மக்களையும் குடியேறியவர்களையும் அது கொன்றது.  
பிரித்தானிய ஆட்சிக் காலத்தில், இத்தீவு நியூ சவுத் வேல்ஸ் மாநிலத்தின் ஒரு குடியேற்றமாக இருந்தது. இருப்பினும், இது 1825 இல் வான் டீமனின் நிலம் (அந்தோனி வான் டீமனின் பெயரால்) என்ற பெயரில் ஒரு தனிக் குடியேற்றமாக இருந்தது. 1853 இல் போக்குவரத்து என அறியப்படும் இந்த நடைமுறை நிறுத்தப்படுவதற்கு முன்பு தோராயமாக 80,000 குற்றவாளிகள் வான் டீமனின் நிலத்திற்கு அனுப்பப்பட்டனர். 1855 இல், தாசுமேனியாவின் தற்போதைய அரசியலமைப்பு இயற்றப்பட்டது, 1856 இல் குடியேற்ற விதிமுறையாக இதன் பெயரை டாசுமேனியா என மாற்றியது. 1901 ஆம் ஆண்டில், இது ஆஸ்திரேலியாவின் கூட்டமைப்பு செயல்முறையின் மூலம் ஆத்திரேலியாவின் மாநிலமாக மாறியது.  
இன்று, தாசுமேனியா ஆத்திரேலிய மாநிலங்கள், மற்றும் ஆள்புலங்களில் இரண்டாவது சிறிய பொருளாதாரத்தைக் கொண்டுள்ளது, மேலும் முக்கியமாக சுற்றுலா, விவசாயம், மீன்வளர்ப்பு, கல்வி மற்றும் சுகாதாரம் ஆகியவற்றை உள்ளடக்கியது. தாசுமேனியா ஒரு குறிப்பிடத்தக்க விவசாய ஏற்றுமதியாளராகவும், சுற்றுச்சூழல் சுற்றுலாவிற்கும் குறிப்பிடத்தக்க இடமாகவும் உள்ளது. தேசிய பூங்காக்கள் மற்றும் உலக பாரம்பரிய தளங்கள் (21%) உட்பட அதன் நிலப்பரப்பில் சுமார் 42% சில வகையான இடங்களில் பாதுகாக்கப்படுகிறது. உலகின் முதல் சுற்றுச்சூழல் அரசியல் கட்சி தாசுமேனியாவில் நிறுவப்பட்டது.
# தி இன்ஹெரிட்டன்ஸ் ஒஃப் லாஸ் (புதினம்)

**த இன்ஹெரிட்டன்ஸ் ஒஃப் லாஸ்** (*The Inheritance of Loss*) கிரண் தேசாயால் எழுதப்பட்ட ஒரு புதினம். 2006 ம் ஆண்டில் வெளியிடப்பட்ட இந் நாவலுக்கு அவ்வாண்டிற்கான புக்கர் பரிசு வழங்கப்பட்டுள்ளது. இது இந்நாவலாசிரியரின் இரண்டாவது நாவலாகும்.  
இந்நாவல், 1986-லிருந்து 1988 வரையிலும் தீவிர வன்முறை மிகுந்த நிகழ்வாக இருந்த, மேற்கு வங்கத்தின் டார்ஜிலிங் மாவட்ட நேபாள மக்கள் தனி மாநிலம் கோரி நிகழ்த்திய போராட்டத்தை பின்புலமாகக் கொண்டு, ஓய்வுபெற்ற நீதிபதியும், விபத்தொன்றில் தனது பெற்றோரை இழந்துவிட்ட அவரது பேத்தி சாய் ஆகியோரை மையமாக வைத்து எழுதப்பட்டுள்ளது.
# திகில் திரைப்படம்

**திகில் திரைப்படம்** (Horror film) என்பது திரைப்படங்களில் உள்ள ஒரு வகையாகும். திரைக்கதைகளில் பேய்கள், ஆவிகள், சாத்தான்கள் போன்ற பல பின்னணியிலும் பார்வையாளர்களைப் பயமுறுத்தும் காட்சிகளைக் கொண்டு உருவாக்கப்படும் திரைப்படம் பேய்ப்படம் எனலாம். பேய்ப்படங்கள் பெரும்பாலும் ஆங்கிலத் திரைப்படத்துறையில் அதிகளவில் காணப்படும். இவ்வகையில் வெளிவரும் திரைப்படங்கள் சில கட்டுக்கதைகளின் அடிப்படையிலும் சில திரைப்படங்கள் உண்மைச் சம்பவங்கள் அடிப்படையிலும் வெளிவருவது குறிப்பிடத்தக்கது.  
திகில் திரைப்படங்கள் கனவுருப்புனைவு, இயற்கைக்கு அப்பாற்பட்ட புனைகதை மற்றும் பரபரப்பூட்டும் வகைகள் திகில் கதையுடன் ஒன்று சேரக்கூடும். திகில் திரைப்படங்கள் பெரும்பாலும் பார்வையாளர்களின் கனவுகள், அச்சங்கள், வெறுப்புகள் மற்றும் தெரியாதவர்களின் பயங்கரத்தைத் தூண்டுவதை நோக்கமாகக் கொண்டுள்ளன.  
தமிழில் 13-ம் நம்பர் வீடு, அதிசய மனிதன், ஆயிரம் ஜென்மங்கள், சிவி, ஷாக், முனி, போன்ற பல திகில் திரைப்படங்கள் வெளியாகியுள்ளது.
# திகில் திரைப்படம்

## பிரபல பேய்ப்படங்கள்

- ஈவில் டெட்
- த எக்சோர்சிஸ்ட்
- மதர் ஆஃப் டியர்
- ஷா தொகுப்பு
- ராங் டர்ன்
- ஹாஸ்டல்
# திகில் திரைப்படம்

## பிரபல பேய்ப்பட எழுத்தாளர்கள்

- ஸ்டீபன் கிங்
# திகில் திரைப்படம்

## தமிழ் திகில் தொடர்கள்

- ஆத்மா
- ஆதிரா
- நந்தினி
- பைரவி ஆவிகளுக்குப் பிரியமானவள்
- மாங்கல்ய தோஷம்
- யாரடி நீ மோகினி
# இயைபுத் தொடை

ஒரு செய்யுளில் ஒன்றுக்கு மேற்பட்ட அடிகளின் இறுதி எழுத்து அல்லது இறுதிச் சொல் ஒத்து வரும்போது அது **இயைபுத் தொடை** என்று கூறப்படுகின்றது. ஒரே அடியில் உள்ள சீர்களின் இறுதி எழுத்துக்கள் ஒன்றி வந்தாலும், அடியின் இறுதிச் சொல்லும் அவ்வடியில் வரும் சீர்களின் சொற்கள் ஒன்றி வந்தாலும் அது இயைபுத் தொடையேயாகும். இதன் படி ஒரு செய்யுளில் இயைபுத் தொடை நான்கு வகையில் அமைய முடியும்.  
1. ஒன்றுக்கு மேற்பட்ட அடிகளின் இறுதி எழுத்துக்கள் ஒன்றுதல்.
1. ஒன்றுக்கு மேற்பட்ட அடிகளின் இறுதிச் சொற்கள் ஒன்றுதல்.
1. ஒரு அடியிலுள்ள ஒன்றுக்கு மேற்பட்ட சீர்களின் இறுதி எழுத்துக்கள் ஒன்றுதல்.
1. ஒரு அடியில் வரும் இறுதிச் சொல் அந்த அடியில் வரும் இன்னொரு சீரிலாவது ஒன்றி வருதல்.
# இயைபுத் தொடை

## எடுத்துக்காட்டுகள்

: *ஐந்து கரத்தனை ஆனை முகத்தனை*
: *இந்தின் இளம்பிறை போலும் எயிற்றனை*
: *நந்தி மகன்தனை ஞானக் கொழுந்தினை*
: *புந்தியில் வைத்தடி போற்றுகின் றேனே*  
மேற்கண்ட பாடலிலே முதல் மூன்று அடிகளிலும் வரும் இறுதி எழுத்துக்கள் (னை) ஒன்றி இருப்பதனால் இது ஓர் இயைபுத் தொடை கொண்ட பாடலாகும். இது தவிர முதலாம், மூன்றாம் அடிகளில், இறுதி எழுத்துடன் அதே அடியிலுள்ள வேறு சீர்களின் இறுதி எழுத்துக்களும் ஒன்றுவதால் இது அந்த வகையிலும் கூட இயைபுத் தொடை கொண்ட ஒரு பாடலாக அமைகின்றது.  
:*நந்த வனத்தி லோர் ஆண்டி - அவன்*
:*நாலாறு மாதமாய் குயவனை வேண்டி*
:*கொண்டு வந்தா னொரு தோண்டி - அதை*
:*கூத்தாடிக் கூத்தாடிப் போட்டுடைத் தாண்டி*
# புலம் (இயற்பியல்)

**புலம்** என்ற கருதுகோள் (concept) இயற்பியலிலும் இலத்திரனியலிலும் முக்கியம். ஒரு இயற்பியல் எண்ணுதி (physical quantity) வெளியின் எல்லா புள்ளியிலும் இருக்கும் பொழுது அங்கு அந்த எண்ணுதியின் புலம் இருக்கின்றது. எந்த ஒரு புள்ளியிலும் இருக்கும் என்ணுதியின் அளவு வெவ்வேறு நேரங்களில் வெவ்வேறு அளவைக் எடுக்குமானல் அந்தப் புலம் நேர மாற்றத்துக்கு உட்பட்ட புலம் (time varying field) எனப்படும்.  
புலத்தை பற்றி ஆயும் கணிதத் துறை புலம் இயல் ஆகும்.
# புலநிலை ஆற்றல் வேறுபாடு

**கவனிக்க: இங்கு தரப்பட்ட விளக்கங்கள் சரிபார்க்கப்பட்டு, எளிமைப்படுத்தப்பட்டு, மேம்படுத்தப்படவேண்டும். இது ஒரு ஆரம்பமே.**  
ஒரு புலத்தின் இரு நிலைகளுக்கு இடையே இருக்கக்கூடிய ஆற்றல் (energy) அளவு வேறுபாட்டை **புலநிலை ஆற்றல் வேறுபாடு** (potential energy difference) குறிக்கும். மின்புலத்தில் மின்புல வேறுபாட்டையும் (electrical potential energy difference) புவியீர்ப்பு புலத்தில் புவியீர்ப்பு புல வேறுபாட்டையும் எடுத்துக்காட்டுக்கள் ஆகும். தமிழில் potential difference என்பதற்கு மின்னிலை என்ற சொல் தமிழ் இணையப் பல்கலைக்கழக அகராதியில் தரப்பட்டுள்ளது இங்கு குறிப்பிடத்தக்கது.
# புலநிலை ஆற்றல் வேறுபாடு

## புவியீர்ப்பு புல ஆற்றல் வேறுபாடு

Total Mechanical Engergy (at a point) = U + K, where U is the potential energy, K is the kinetic energy  
ஒரு புவியீர்ப்பு புலத்தில், இரு நிலைகளுக்கு இடையே இருக்கும் ஆற்றலின் முழு அளவு principal of conservation of mechanical energy அமைய மாறாது. அதாவது ஆற்றலில் அளவு conserved. எனவே, U1 + K1 = U2 + K2. அதிலிருந்து புவியீர்ப்பு புல ஆற்றல் வேறுபாட்டை பின்வருமாறு வரையறை செய்யலாம்:
U2 – U1 = K1 – K2.
# புலநிலை ஆற்றல் வேறுபாடு

## மின்புல ஆற்றல் வேறுபாடு

மின்புலத்தில் இரு நிலைகளுக்கு இடையே இருக்கும் ஆற்றல் வேறுபாடு மின்புலநிலை ஆற்றல் வேறுபாடு ஆகும். அதாவது
: <math>\Delta = U_2 - U_1</math>.
: <math>\Delta U = -q_0 \int_{B}^{A} E \cdot ds</math>  
மேலே உள்ள வரையறையில் <math>E \cdot ds</math> என்பதை கவனத்தில் கொள்தல் வேண்டும். அதாவது திசை அளவை நிர்ணயக்கின்றது.  
மின்புலநிலை வேறுபாட்டை பின்வருமாறு வரையறை செய்வர்:
<math>\Delta V = - {\Delta U \over q_0}</math>  
---
# புலநிலை ஆற்றல் வேறுபாடு

## குறிப்பு

இங்கு ஆற்றல் என்பதை Energy என்ற பதத்திலேயே பயன்படுத்தப்படுகின்றது. ஆற்றல் சக்தி என்றும் தமிழில் குறிக்கப்படுவதுண்டு.
# புலநிலை ஆற்றல் வேறுபாடு

## ஆதாரங்கள்

- Serway and Beichner. (2000). *Physics: for Scientists and Engineers*. Toronto: Saunders College Publishing.
# இலங்கை நாடாளுமன்ற உறுப்பினர் ரவிராஜ் படுகொலை

யாழ்ப்பாணம் நாடாளுமன்ற உறுப்பினரும் தமிழ்த் தேசியக் கூட்டமைப்பின் உறுப்பினருமான நடராஜா ரவிராஜ் நவம்பர் 10, 2006 அன்று இலங்கை இந்திய நேரம் காலை எட்டு மணியளவில் மோட்டார் சைக்கிளில் வந்த இனம் தெரியாத ஆயுததாரியினால் கொழும்பில் அவரது இல்லத்தில் இருந்து அலுவலகத்தை நோக்கி செல்லும் வழியில் சுட்டுக் கொல்லப்பட்டார். கொழும்பு தேசிய மருத்துவமனைக்கு கொண்டு செல்லப்பட்ட ரவிராஜ் காலை 9.20 மணிக்கு உயிரிழந்தார்.
# இலங்கை நாடாளுமன்ற உறுப்பினர் ரவிராஜ் படுகொலை

## மாமனிதர் விருது

மறைந்த நடராஜா ரவிராஜூக்கு நவம்பர் 11, 2006 அன்று தமிழீழத்தின் அதியுயர் தேசிய விருதான மாமனிதர் விருது வழங்கப்பட்டது.
# இலங்கை நாடாளுமன்ற உறுப்பினர் ரவிராஜ் படுகொலை

## ரவிராஜின் இறுதி நேர்காணல்

ரவிராஜ் சுட்டுப் படுகொலை செய்யப்பட்ட நேரமான காலை 8.30 மணிக்கு முன்னதாக காலை 7 மணி தொடக்கம் 8 மணிவரை "தெரண" தொலைக்காட்சிக்கு அவர் நேர்காணல் அளித்தார். அந்த இறுதி நேர்காணலில் தமிழ்த் தேசிய இனத்தின் பல்வேறு பிரச்சனை பற்றியும் தனது ஆணித்தரமான கருத்துக்களை எடுத்துரைத்தார்.
# இலங்கை நாடாளுமன்ற உறுப்பினர் ரவிராஜ் படுகொலை

## கொழும்பில் பாரிய கண்டனப் பேரணி

ரவிராஜ் படுகொலையைக் கண்டித்து கொழும்பில் திங்கட்கிழமை நவம்பர் 13, 2006 நடைபெற்ற பாரிய கண்டனப் பேரணியில் பல்லாயிரக்கணக்கானோர் பங்கேற்றனர். இப்பேரணியில் அனைத்து சமூகத்தையும் சேர்ந்த அரசியல், மதத் தலைவர்கள் கலந்து கொண்டனர்.
# வாகரை குண்டுத்தாக்குதல்

**வாகரை குண்டுத்தாக்குதல்** என்பது இலங்கை உள்நாட்டுப் போரில் சர்ச்சைக்குரிய ஒரு நிகழ்வாகும். இந்நிகழ்வு நடந்த 2006 நவம்பர் 8 அன்று வாகரை கதிரைவெளிப் பகுதிகளில் உள்நாட்டு போரினால் இடம்பெயர்ந்த தமிழர்கள் அகதிகளாக தங்கியிருந்த பாடசாலைகளின் மீது இலங்கை இராணுவம் நடத்திய மிகமோசமான குண்டுவீச்சு மற்றும் எறிகணைத் தாக்குதல் நடத்தியது. இந்நிகழ்வின் விளைவாக 50க்கும் அதிகமான அகதித்தமிழர்கள் இறந்ததுடன் 100க்கும் அதிகமானோர் காயமுற்று உள்ளூர் மருத்துவமனைகளில் அனுமதிக்கப்பட்டனர்.  
வாகரைப் பகுதி, இலங்கையின் கிழக்கே மட்டக்களப்பு நகருக்கு வடக்காக அமைந்துள்ளது. தமிழர்கள் செறிந்து வாழும் இந்நகர் அப்போது தமிழீழ விடுதலைப் புலிகளின் கட்டுப்பாட்டில் இருந்தது.
# வாகரை குண்டுத்தாக்குதல்

## தமிழீழ விடுதலைப் புலிகளின் குற்றச்சாட்டு

வாகரையில் ஐக்கிய நாடுகள் அவையின் உலக உணவு திட்டம் அடங்கலாக பலவித நிவாரண உதவிகள் வழங்கும் வழிகளை மூன்று கிழமையாக இலங்கை அரசு, தடுத்துவருவதாகவும்.
# வாகரை குண்டுத்தாக்குதல்

## அரசின் பதிலளிப்பு

தாக்குதல் சம்பவத்திற்கு பொறுப்பினை ஏற்றுக்கொள்வதாகவும், தவறுக்கு வருந்துவதாகவும் மேலும் எல்லாவற்றையும் விட நாட்டுப் பாதுகாப்பே முதன்மையானது எனவும் இலங்கை அரசின் பேச்சாளர் தெரிவித்தார். இந்நிகழ்வின்போது தாக்குதலுக்குள்ளான அகதி முகாமும் மக்களும் மனிதக் கேடயமாக தமிழீழ விடுதலைப் புலிகளால் தடுத்துவைக்கப்பட்டிருந்ததாக இலங்கை அரசு தமிழீழ விடுதலைப் புலிகள் மீது குற்றம் சாட்டியிருந்தது. இதனை தமிழீழ விடுதலைப்புலிகள் முற்றிலுமாக மறுத்தனர். இலங்கைப் போர்நிறுத்தக் கண்காணிப்புக் குழுவும் தொடர்புடைய பாடசாலையிலும் அதனை அண்டியுள்ள பகுதியும் இராணுவத் தளமாக பாவிக்கப்பட்டமைக்கான எந்தவொரு அறிகுறிகளையும் தாம் காணவில்லை என தெரிவித்தனர் .
# வாகரை குண்டுத்தாக்குதல்

## பன்னாட்டு வெளிப்பாடுகள்

வாகரை நிகழ்வு இலங்கை வாழ் தமிழர் இடையில் அரசின் மீது பரந்த வெறுப்பையும் கோபத்தினையும் உருவாக்கியது. இச்சம்பவத்தை கண்டித்து தமிழ் தேசியக்கூட்டமைப்பின் நாடாளுமன்ற உறுப்பினர்களினால் இலங்கைக்கான ஐக்கிய நாடுகளின் சிறுவர் நிதியம் தலைமை அலுவலகத்தின் முன்னால் ஆர்ப்பாட்டம் நடாத்தப்பட்டது. இந்த ஆர்ப்பாட்டத்தை முன்னின்று நடாத்திய முன்னணி தமிழ் பாராளுமன்ற உறுப்பினர் நடராஜா ரவிராஜ் மறுநாள் கொழும்பில் சுட்டுக் கொல்லப்பட்டார். இந்நிகழ்வு பற்றி குறிப்பிட்ட தமிழ்நாட்டு முதல்வர் மு. கருணாநிதி, "எவ்வளவு காலம்தான் இந்தியா இலங்கையில் தமிழருக்கு எதிராக இராணுவத்தால் நிகழ்த்தப்படும் வன்கொடுமை கண்ணுறாமல் பொறுமை காப்பது?" என மனவேதனைப்பட்டார். ஐக்கிய நாடுகள் அவை குறிப்பிடும்போது இந்நிகழ்வை காட்டமாக கண்டித்ததுடன் தாக்குதல் நடாத்தும்போது மக்கள் தொடர்பில் கரிசனமெடுக்குமாறு கேட்டுக்கொண்டது. மேலும் அனைத்துலக மன்னிப்புச் சபையும் தனது கண்டனத்தைத் தெரிவித்ததுடன் உரிய விசாரணைகளை நடத்தும்படி அரசினைக் கேட்டுக்கொண்டது.
# வாகரை குண்டுத்தாக்குதல்

## இவற்றினையும் பார்க்க

- இலங்கை இனப்பிரச்சினைக் காலக்கோடு
- இலங்கை நாடாளுமன்ற உறுப்பினர் ரவிராஜ் படுகொலை
# மு. அ. சிதம்பரம் அரங்கம்

**முத்தையா அண்ணாமலை சிதம்பரம் அரங்கம்** அல்லது பொதுவாகச் **சேப்பாக்கம் துடுப்பாட்ட அரங்கம்** இந்தியாவின் தமிழ்நாட்டில் சென்னையில் உள்ள ஒரு துடுப்பாட்ட அரங்கம் ஆகும். இது 1916ஆம் ஆண்டு கட்டப்பட்டது. தொடர்ச்சியாகப் போட்டிகள் நடைபெற்றுவரும் மைதானங்களுள் மிகப்பழைய மைதானம் இதுவாகும். இதற்கு இந்தியத் துடுப்பாட்டக் கட்டுப்பாடு வாரியத்தின் முன்னாள் தலைவர் மு. அ. சிதம்பரம் அவர்களின் பெயர் சூட்டப்பட்டுள்ளது. சுமார் 36,446 பேர் அமரக்கூடிய இந்த அரங்கில் 1934ஆம் ஆண்டு முதலாவது தேர்வுப் போட்டி நடைபெற்றது.  
இங்குதான் இந்தியா தேர்வுப் போட்டிகளில் தனது முதல் வெற்றியை 1952ஆம் ஆண்டு இங்கிலாந்துக்கு எதிராகப் பெற்றது.  
1996இல் இரவு ஆட்டங்களுக்காக இங்கு ஒளி வெள்ள விளக்குகள் அமைக்கப்பட்டன.
# மு. அ. சிதம்பரம் அரங்கம்

## சாதனைகள்

- இம்மைதானத்தில் தேர்வுப் போட்டியொன்றில் பெறப்பட்ட அதிகூடிய ஓட்டங்கள் வீரேந்தர் சேவாக் தென்னாபிரிக்காவுக்கு எதிராகப் பெற்ற 319 ஆகும்.
- இம்மைதானத்தில் ஒருநாள் பன்னாட்டுத் துடுப்பாட்டப் போட்டியொன்றில் பெறப்பட்ட இரண்டாவது அதிகூடிய ஓட்டங்கள் சாயிட் அன்வர் இந்தியாவுக்கு எதிராகப் பெற்ற 194 ஆகும்.
- இம்மைதானத்தில் தேர்வுப் போட்டியொன்றில் அணியொன்றினால் பெறப்பட்ட அதிகூடிய ஓட்டங்கள் இங்கிலாந்து அணி இந்தியாவுக்கு எதிராகப் பெற்ற 652/7d ஆகும்.
- இம்மைதானத்தில் தேர்வுப் போட்டியொன்றில் அணியொன்றினால் பெறப்பட்ட ஆகக்குறைந்த ஓட்டங்கள் இந்திய அணி இங்கிலாந்துக்கு எதிராகப் பெற்ற 83 ஓட்ட்ங்கள் ஆகும்.
- இம்மைதானத்தில் தேர்வுப் போட்டியொன்றில் பெறப்பட்ட சிறந்த பந்துவீச்சுப் பெறுதி நரேந்திர ஹிர்வானி மேற்கிந்தியத்தீவுகள் அணிக்கு எதிராகப் பெற்ற 16/136 ஆகும்.
- ராகுல் திராவிட் தேர்வுப் போட்டிகளில் தனது 10,000 ஓட்டங்களை இங்கு பூர்த்திசெய்தார்.
- சச்சின் டெண்டுல்கர் தேர்வுப் போட்டியொன்றில் நான்காவது இன்னிங்ஸில் சதம் பெற்று இந்தியா வெற்றி பெற்ற முதல் சந்தர்ப்பம் இங்கு இடம்பெற்றது.
# மு. அ. சிதம்பரம் அரங்கம்

## உலகக் கிண்ணம்

### 2011 உலகக் கிண்ணம்

---  
---  
---  
---
# நடராஜா ரவிராஜ்

**நடராஜா ரவிராஜ்** (*Nadaraja Raviraj*, ஜூன் 25, 1962 - நவம்பர் 10, 2006) சட்டத்தரணியும் யாழ்ப்பாண மாவட்ட தமிழ்த் தேசியக் கூட்டமைப்பின் நாடாளுமன்ற உறுப்பினருமாவார்.
# நடராஜா ரவிராஜ்

## வாழ்க்கைக் குறிப்பு

யாழ்ப்பாணம் தென்மராட்சி சாவகச்சேரியை பிறப்பிடமாகக் கொண்ட ரவிராஜ் சாவகச்சேரி டிறிபேர்க் கல்லூரி மற்றும் யாழ் பரி யோவான் கல்லூரிகளில் கல்வி கற்றார். இரண்டு பிள்ளைகளின் தந்தையான இவர் 1987 ஆம் ஆண்டு இலங்கையின் உயர் நீதிமன்றத்தில் சட்டத்தரணியாக பதிவு செய்தார். ரவிராஜின் "ரவிராஜ் அசோசியேட்ஸ்" எனும் சட்ட நிறுவனமானது பயங்கரவாதத் தடுப்புச் சட்டத்தின் கீழான வழக்குகள், அவசரகாலச் சட்டத்தின் கீழான வழக்குகளுக்காக வாதாடியது. கொழும்பில் மனித உரிமைகள் சட்டத்தரணியாகவும் பணியாற்றினார்.
# நடராஜா ரவிராஜ்

## அரசியலில் இணைவு

ரவிராஜ் சட்டத்தரணியாக இருந்து அரசியலில் நுழைந்தார். 1984 முதல் 1990 வரையிலும் 1993 முதல் 1997 வரையிலும் மனித உரிமைகள் இல்லத்தை நடத்தினார். 1987 இல் தமிழர் ஐக்கிய விடுதலை முன்னணியில் இணைந்தார். 1990 ஆம் ஆண்டு அக்கட்சியின் மத்திய குழு உறுப்பினரானார்.  
1997 ஆம் ஆண்டு யாழ். மாநகரசபை பிரதி முதல்வராகவும், 1998 இல் யாழ். மாநகரசபை முதல்வராகவும் தெரிவானார்.  
2001 மற்றும் 2004 ஆம் ஆண்டுகளில் நடைபெற்ற நாடாளுமன்ற தேர்தல்களில் தமிழ்த் தேசியக் கூட்டமைப்பின் சார்பில் தென்மராட்சி பகுதியில் போட்டியிட்டு இருமுறையும் வெற்றி பெற்றார்.
# நடராஜா ரவிராஜ்

## படுகொலை

2006 நவம்பர் 10 வெள்ளிக்கிழமை அன்று காலை 7:00 மணிக்கு ரவிராஜ் தெரன தொலைக்காட்சியில் நடந்த ஒரு நேரடி நேர்காணல் ஒன்றில் பங்குபற்றிவிட்டு வீடு திரும்பி பின்னர் மீண்டும் வீட்டை விட்டு தனது வாகனத்தில் வெளியேறிய போது காலை 8:45 மணியளவில் கொழும்பு நாரகேன்பிட்டிய மனிங்டவுனில் உள்ள அவரது வீட்டுக்கருகில் விசையுந்து ஒன்றில் வந்த இரண்டு இனந்தெரியாதோரால் அவர் மீது துப்பாக்கிச் சூடு நடத்தப்பட்டது. கொழும்பு தேசிய மருத்துவமனையில் அனுமதிக்கப்பட்ட ரவிராஜ் சிகிச்சை பலனின்றி காலை 9.20 மணிக்கு உயிரிழந்தார். ரவிராஜின் மெய்ப்பாதுகாவலரும் காவல்துறையினருமான லக்சுமன் லொக்குவெல்ல என்பவரும் இதன்போது கொல்லப்பட்டார்.  
ஒரு டி-56 ரக துப்பாக்கி ஒன்றையும் சில ரவைகளும் சம்பவ இடத்தில் இருந்து மீட்கப்பட்டன. இலங்கைத் தரைப்படையின் காவல்துறை தலைமை அலுவலகத்தின் முன்னாலே தாக்குதல் இடம்பெற்றுள்ளது.
# நடராஜா ரவிராஜ்

## விருதுகள்

தமிழீழத்தின் அதியுயர் தேசிய விருதான மாமனிதர் விருது, தமிழீழ விடுதலைப் புலிகளின் தலைவர் வேலுப்பிள்ளை பிரபாகரனால் வழங்கப்பட்டது.
# நடராஜா ரவிராஜ்

## பங்களிப்பு

இவர் தென்மராட்சி பகுதியில் தேர்தலில் வெற்றி ஈட்டியதன் காரணமாக, அப் பிரதேசத்தின் பெரும்பாலான பகுதிகளுக்கு வீதி புனரமைப்பு மற்றும் மின்சார புனரமைப்பு போன்றவை இவரின் வேண்டுகோளுக்கு இணங்க இலங்கை அரசினால் மேல்கொள்ளப்பட்டன. இதன் காரணமாக தென்மராட்சியின் பல சிறிய கிராமங்கள் வளர்ச்சி அடைய காரணமாயிருந்தன.
# ஐக்கிய மக்கள் சுதந்திரக் கூட்டணி

**ஐக்கிய மக்கள் சுதந்திரக் கூட்டணி** (*United People's Freedom Alliance*, ) என்பது இலங்கையின் ஓர் அரசியல் கூட்டணி ஆகும். 2004 ஆம் ஆண்டில் உருவாக்கப்பட்ட இக்கூட்டணியின் கடைசி தலைவர் மைத்திரிபால சிறிசேன, செயலாளர் விஸ்வா வற்ணபால  
இது பின்வரும் கட்சிகளினால் உருவாக்கப்பட்டது:
- இலங்கை சுதந்திரக் கட்சி
- மக்கள் விடுதலை முன்னணி
- இலங்கை மக்கள் கட்சி
- முஸ்லிம் தேசிய ஐக்கிய முன்னணி
- மக்கள் ஐக்கிய முன்னணி
- சனநாயக ஐக்கிய தேசிய முன்னணி
- தேச விமுக்தி ஜனதா கட்சி
# ஐக்கிய மக்கள் சுதந்திரக் கூட்டணி

## வரலாறு

கூட்டணியின் முக்கிய கட்சி இலங்கை சுதந்திரக் கட்சியாகும். எனினும் 2005 சனாதிபதி தேர்தலில் ஐ.ம.சு.மு.வின் வேட்பாளரான மகிந்த ராஜபக்சவை ஆதரித்தது. இலங்கை கம்யூனிஸ்ட் கட்சி மற்றும் இலங்கை சமசமாஜக் கட்சி என்பன ஐ.ம.சு.மு.வுடன் செய்து கொண்டுள்ள புரிந்துணர்வு உடன்படிக்கை மூலம் தேர்தல்களில் ஒன்றாக போட்டியிட்டன.  
2004 ஏப்ரல் நாடாளுமன்றத் தேர்தலில் கூட்டணி 45.6% வாக்குகளைப் பெற்று மொத்தமுள்ள 225 இடங்களில் 105 இடங்களைக் கைப்பற்றியது.  
ஏப்ரல் 2005 இல் இரண்டாம் நிலை அரசியல் கட்சியான மக்கள் விடுதலை முன்னணி கூட்டணியில் இருந்து விலகிக் கொண்டது. இதனை அடுத்து அரசுத்தலைவர் சந்திரிக்கா பண்டாரநாயக்க குமாரதுங்க தலைமையிலான அரசு பெரும்பான்மையை இழந்தது. 2005 அரசுத்தலைவர் தேர்தலில், இக்கூட்டணியின் வேட்பாளர் மகிந்த ராசபக்ச 50.29% வாக்குகளைப் பெற்று அரசுத்தலைவர் ஆனார். வடக்கு, கிழக்கு மாகாணத்தில் வாழும் தமிழ் மக்கள் இத்தேர்தலில் வாக்களிக்காமல் ஒன்றியொதுக்கல் செய்தனர். 2010 அரசுத்தலைவர் தேர்தலிலும் மகிந்த ராசபக்ச 57.88% வாக்குகளைப் பெற்று இரண்டாம் முறையாக அரசுத்தலைவர் ஆனார். 2015 அரச தலைவர் தேர்தலில் இக் கூட்டணியின் வேட்பாளர் மகிந்த ராஜபக்ச பொது வேட்பாளர் மைத்திரி பால சிறிசேனவிடம் தோற்றார். 2015 இல் மைத்திரி பால சிறிசேன தலைவரானார். 2018:உள்ளாட்சி தேர்தலில் இக் கூட்டணி படு தோல்வி அடைந்தது.2019 இல் கலைக்கப்பட்டு பிரதான கட்சிகளான ஸ்ரீ லங்கா சுதந்திர கட்சி இலங்கை பொதுசன முன்னணியுடன் இனைந்தது
# ஐக்கிய மக்கள் சுதந்திரக் கூட்டணி

## கூட்டணியில் தற்போதுள்ள கட்சிகள்

- இலங்கை சுதந்திரக் கட்சி
- இலங்கை மக்கள் கட்சி
- இலங்கை தொழிலாளர் காங்கிரஸ்
- இலங்கை கம்யூனிஸ்ட் கட்சி
- தேச விமுக்தி ஜனதா பக்சய
- சனநாயக இடது முன்னணி
- ஈழ மக்கள் ஜனநாயகக் கட்சி
- ஈழ புரட்சிகர மாணவர் இயக்கம்
- இலங்கை லிபரல் கட்சி
- மகாஜன எக்சத் பெரமுன
- தேசிய சுதந்திர முன்னணி
- தமிழ் மக்கள் விடுதலைப் புலிகள்
- மலையக மக்கள் முன்னணி
- சிறீ-டெலோ
# மலையக மக்கள் முன்னணி

**மலையக மக்கள் முன்னணி** (*Up-Country People's Front*) இலங்கையில் இயங்கிவரும் அரசியல் கட்சியும் தொழிற்சங்கமுமாகும். இது பொதுவாக இந்திய வம்சாவளி தமிழர்களை பிரதிநிதித்துவப்படுத்தி வந்துள்ளது. 1986 ஆம் ஆண்டு இலங்கை தொழிலாளர் காங்கிரசில் (இதொகா) ஏற்பட்ட தலைமைத்துவ சிக்கல் காரணமாக அக்கட்சியில் இருந்து விலகிய பெரியசாமி சந்திரசேகரன் மலையக மக்கள் முன்னணியை ஆரம்பித்தார். இக்கட்சி தமிழீழ விடுதலைப் புலிகளுக்கு ஆதரவு நிலையையும் அதன் தலைமையுடன் நெருங்கிய தொடர்பையும் கொண்டிருந்தது. இதன் தற்போதைய தலைவர் வே. இராதாகிருஷ்ணன் ஆவார்.  
1994 ஆம் ஆண்டு பொதுத் தேர்தலில் ஒரு நாடாளுமன்ற ஆசனத்தையும் 2003 ஆம் ஆண்டு பொதுத் தேர்தலில் 1 ஆசனத்தையும் தேசியபட்டியலில் 1 ஆசனத்தையும் வென்றது.
# 3 டிஎஸ் மக்ஸ்

**3 டிஎஸ் மக்ஸ்** (3ds Max) என்பது, ஒரு முப்பரிமாண வரைவியல் மென்பொருள் ஆகும். இது *ஆட்டோடெஸ்க் மீடியா அண்ட் எண்டெர்டெயின்மெண்ட்* (Autodesk Media & Entertainment) நிறுவனத்தால் உருவாக்கி வெளியிடப்பட்டது. இது வின்32 மற்றும் வின்64 தளங்களில் இயங்குகின்றது. நவம்பர் 2006 இலுள்ள நிலைவரப்படி இதன் 9 ஆம் பதிப்பு பயன்பாட்டில் உள்ளது.  
இம் மென்பொருள் தொடக்கத்தில் 3டி ஸ்டூடியோ என்னும் பெயரில் டாஸ் (DOS) தளத்துக்காக *யோஸ்ட் குரூப்* நிறுவனத்தால் உருவாக்கப்பட்டு ஆட்டோடெஸ்க் நிறுவனத்தால் வெளியிடப்பட்டது. இதன் இரண்டாம் பதிப்பின் வெளியீட்டின் போது இதனை ஆட்டோடெஸ்க் நிறுவனம் விலைக்கு வாங்கியது. 3 டி ஸ்டூடியோவின் 4 ஆம் பதிப்புக்குப் பின்னர் இது விண்டோஸ் NT தளத்துக்கு மாற்றப்பட்டு, *3டி ஸ்டூடியோ மக்ஸ்* (3D Studio MAX) எனப் பெயரிடப் பட்டது. இதையும் தொடக்கத்தில் *யோஸ்ட் குரூப்* நிறுவனமே உருவாக்கியது. இதனை *கைனெட்டிக்ஸ்* (Kinetix) என்னும் ஆட்டோடெஸ்க்கின் துணை நிறுவனம் வெளியிட்டது. பின்னர் இதன் பெயர் 3டிஎஸ் மக்ஸ் (3ds Max) எனப் பெயர் மாற்றம் பெற்றது.
# 3 டிஎஸ் மக்ஸ்

## மேலோட்டம்

3டிஎஸ் மக்ஸ் பொது மக்களால் பரவலாகப் பயன்படுத்தப்படும் அசைவூட்டல் (animation) மென்பொருள்களுள் ஒன்றாகும். இது மிக வலுவான உருவமைப்புத் திறன் கொண்டது. இது பெரும்பாலும், நிகழ்பட விளையாட்டு உருவாக்குனர்கள், தொலைக் காட்சி விளம்பரத் தயாரிப்பாளர்கள், கட்டிடக்கலைஞர்கள் போன்றவர்களினால் பயன்படுத்தப்படுகின்றது. இது, காட்சிகளில் சிறப்புத் தோற்றங்களை உருவாக்கவும், திட்டமிடப்பட்ட காட்சிகளை முன்னரே உருவாக்கிப் பார்க்கவும் திரைப்படத் துறையிலும் இது பயன்படுகின்றது.
# முக்கொம்பு

**முக்கொம்பு** திருச்சி–கரூர் தேசிய நெடுஞ்சாலை 67-இல் அமையப்பெற்றுள்ள தமிழ்நாட்டின் ஒரு முக்கியமான பெரிய சுற்றுலாத்தலமாகும்.
# முக்கொம்பு

## பெயர் காரணம்

- கர்நாடகாவின் தலைக்காவிரியாக உருவெடுத்து ஒற்றைக் காவிரியாக வரும் ஆறானது இவ்விடத்தில் (முக்) மூன்று (கொம்பு) முனை இவ்விடத்தில் மூன்று முனையிலும் ஆறாக பிரிவதால் **முக்கொம்பு** எனப் பெயர் பெற்றது.
# முக்கொம்பு

## நீர் ஆதாரம்

- ஒற்றை காவேரியில் இருந்து வரும் நீரை நேராக காவேரி ஆற்றில் திருச்சி, கல்லணை, திருக்காட்டுப்பள்ளி, திருவையாறு, தஞ்சாவூர், கும்பகோணம், மயிலாடுதுறை வழியாக சென்று கடைமடை பகுதியான பூம்புகாரில் உள்ள வங்காள விரிகுடா கடலில் சேருகின்றது.
- இவ்வூர் வழியாக செல்லும் நீரானது விவசாய பாசனத்திற்கும் பல நீர் ஆதாரமாக பயனளிக்கின்றது. குறிப்பாக திருச்சி மற்றும் தஞ்சை, திருவாரூர், நாகபட்டினம், மயிலாடுதுறை, காரைக்கால் இப்பகுதிகளில் தமிழ்நாட்டின் வேளாண்மை சார்ந்த வளமிக்க நகரமாக இந்த காவேரி நீர் பயன்படுகிறது.
- இரண்டாவதாக பிரியும் கொள்ளிடம் ஆறானது காவேரியின் நீர்வரத்து அதிகமாக இருக்கும் பட்சத்திலும், வெள்ள அபாய நேரங்களில் காவேரி நீர் கொள்ளிடத்தில் திறந்து விடப்படுகிறது.
- மேலும் கொள்ளிடம் ஆறானது கல்லணை, திருமானூர், ஜெயங்கொண்டம், அணைக்கரை, சிதம்பரம் வழியாக சென்று வங்காள விரிகுடா கடலில் கலக்கிறது.
- இவ்வூர் வழியாக செல்லும் கொள்ளிடம் நீரானது அந்த ஊர்களில் விவசாய பாசன வசதிக்காக பயன்படுத்தி கொள்ளப்படுகிறது.
- **புள்ளம்பாடி கால்வாய்** திருச்சியின் வடபகுதியில் உள்ள அணைத்து விவசாயம் சார்ந்த கிராம பகுதிகளான குணசீலம், மண்ணச்சநல்லூர், சமயபுரம், இலால்குடி ஆகிய பகுதிகளில் உள்ள பல கிராமங்கள் வழியாக புள்ளம்பாடி வரை விவசாயத்திற்கு பயன்படுகிறது.
- அதே போல் காவேரி நீர் பிடிப்பு பகுதியில் **முக்கொம்பு** அடுத்து முத்தரசநல்லூர் என்ற இடத்தில் **இராமநாதபுரம் கூட்டு குடிநீர் திட்டம்** மூலமாக காவேரி நீரை ஆழ் குழாய் மூலமாக நீர் இல்லாத வறண்ட பகுதி மாவட்டங்களான புதுக்கோட்டை, சிவகங்கை, இராமநாதபுரம், இராமேஸ்வரம் வரை இக்கூட்டு குடிநீர் திட்டம் மூலமாக இந்த மூன்று மாவட்டங்களில் உள்ள பேரூராட்சிகள் மற்றும் அனைத்து கிராமப்புறங்களிலும் குடிநீர் சேவையாகவும் கொண்டு செல்லப்பட்டு அம்மாவட்ட மக்கள்களின் அவசிய தேவையான சுத்தமான குடிநீர் தேவையாக இக்கூட்டு குடிநீர் திட்டத்தை கடந்த (2006-2011) திமுகழக ஆட்சி காலத்தில் அன்றைய தமிழக முதல்வர் மு. கருணாநிதி அவர்களால் இக்கூட்டு குடிநீர் திட்டம் தொடங்கி வைக்கப்பட்டது.
# முக்கொம்பு

## சுற்றுலாத் தலம் அமைப்பு

- திருச்சி-கரூர் தேசிய நெடுஞ்சாலையில் 15 கி.மீ தொலைவில் முக்கொம்பு அமைந்துள்ளது. வழித்தடம் திருச்சி சத்திரம் பேருந்து நிலையம், கம்பரசம்பேட்டை, முத்தரசநல்லூர், ஜீயபுரம் வழியாக முக்கொம்புவை அடையலாம்.
- அதே போல் ரயிலில் வரும் பயணிகள் திருச்சி–கரூர் ரயில்வே வழித்தடத்தில் **எலமனூர்** என்ற சிறிய ரயில் நிலையத்தில் இறங்கி முக்கொம்புவை அடையாளம்.
- கர்நாடகாவில் இருந்து வரும் அகண்ட காவேரி ஆறானது இங்கு மூன்று ஆறாக பிரிந்து காவேரி, கொள்ளிடம், **புள்ளம்பாடிக் கால்வாய்** என மூன்று நீர் நிலையாக மாறிச் செல்கிறது. இந்த மூன்று ஆறுகளுக்கும் கதவணைகள் மூலம் இங்கு நீர் திறந்துவிடப்படும் பகுதியாக முக்கொம்பு அமைந்துள்ளது.
- இந்த மூன்று ஆறுகளும் பிரியும் இடத்தை நீர் ஆதாரப் பகுதியாகவும் தமிழ்நாட்டில் ஆரம்பிக்கும் காவேரி ஆற்றின் நடுவே மேட்டூர், பவானி, மாயனூருக்குப் பிறகு நீர் தேக்கத் தடுப்பணையாக முக்கொம்பு அமைந்துள்ளது.
- அதனால் திருச்சி மாவட்டத்துக்கே ஒரு நீர் ஆதாரமாக உள்ளது.
- கர்நாடகாவில் தலைகாவேரியாக அகண்ட ஒற்றை ஆறாக வரும் காவேரி இங்கு மூன்று ஆறுகளாகப் பிரிந்து செல்லும் இடமாக இருப்பதால் முக்கொம்பு ஒரு அழகானச் சுற்றுலாத் தலமாக விளங்குகிறது.
- முக்கொம்பு காவேரி பகுதிகளில் புதைமணல் அதிகம் அமைந்திருக்கின்றன.
- அதே போல் திருச்சியின் மேற்கில் முக்கொம்பு (மேலணை) 15 கி.மீ தொலைவிலும் திருச்சியின் கிழக்கில் கல்லணை 15 கி.மீ தொலைவிலும் அமைந்துள்ளதால் இந்த இரண்டு மிகப் பெரிய அணைகளுக்கு நடுவே திருச்சிராப்பள்ளி நகரமே அமைந்துள்ளது.
- முக்கொம்பு கதவணை பாலங்களில் மூன்று ஆறுகளையும் கடந்து சென்றால் திருச்சி–நாமக்கல் சாலையை அடையலாம்.
- முதல் கதவணை பாலத்தைக் கடந்து சென்றால் காவேரிக்கும்–கொள்ளிடத்திற்கும் நடுவே ஸ்ரீரங்கத்திற்குச் செல்லும் பாதை அமைந்துள்ளது.
# முக்கொம்பு

## ஆடிப்பெருக்கு விழா

- ஒவ்வோர் ஆண்டும் தமிழ் மாதமான ஆடி மாதம், 18 ஆம் திகதி அன்று, காவிரி நதிக் கரையோரம், குடும்பப் பெண்கள், சுமங்கலிப் பெண்கள், புதிதாக திருமணமான பெண்கள், திருமணமாகாத கன்னிப் பெண்கள், தங்கள் குடும்பங்களுடன் சென்று பூசைகள் செய்து, தங்களின் குடும்ப நலனுக்காக காவிரித்தாயை வணங்குவர். பூசைக்காக, மலர் மாலை, பச்சரிசி, ஊதுபத்தி, சாம்பிராணி, மஞ்சள், குங்குமம், தேங்காய், வெற்றிலை பாக்கு, பழங்கள், வெல்லம், மஞ்சள் கயிறு, கற்பூரம், விபூதி, சந்தனம், நாணயங்கள், நறுமணப் பூக்கள், தேன், பச்சரிசி மாவு, பன்னீர், வாழை இலை போன்றவற்றைக் கொண்டு சென்று, காவிரித்தாய்க்குப் படைத்து பண்டிகையாகக் கொண்டாடுவது வழக்கம்.
# முக்கொம்பு

## இவற்றையும் காணவும்

- மேலணை
# செம்பரம்பாக்கம் ஏரி

**செம்பரம்பாக்கம் ஏரி** சென்னையில் இருந்து சுமார் 30 கி.மீ. தொலைவில், காஞ்சிபுரம் மாவட்டத்தில் உள்ள ஓர் ஏரியாகும். சென்னை நகரின் குடிநீர்த் தேவைகளுக்குப் பயன்படும் தலையாய ஏரிகளில் ஒன்றான இந்த ஏரியில் இருந்து அடையாறு நதி பிறக்கின்றது.  
இந்த ஏரியானது 500 ஆண்டுகள் பழமையானது.  
இராஜராஜ சோழன் மற்றும் கொடும்பாளூர் இளவரசி திருபுவன மாதேவியார் ஆகியோரின் மகன் முதலாம் ராஜேந்திர சோழனால் கட்டப்பட்ட முதல் செயற்கை ஏரி இதுவாகும்.(அதே விக்கிபீடியாவில் (ஆங்கிலம்)பதிப்பு).  
இதன் அப்போதைய நீர்மட்டம் 19.5 அடியாக இருந்தது. ஆங்கிலேயர் ஆட்சிக் காலத்தில் நீர்மட்டம் 22 அடியாக உயர்த்தப்பட்டது. பின்னர் தெலுங்கு கங்கைத் திட்டத்தில் ஆந்திர மாநிலத்தில் இருந்து வரும் நீரைத் தேக்கி வைப்பதற்காக இதன் நீர்மட்டம் 24 அடியாக உயர்த்தப்பட்டது.  
இந்த ஏரியின் கரை 9 கிலோ மீட்டர் நீளம் உடையது. ஏரியில் 19 சிறிய மதகுகள், 5 பெரிய மதகுகள், 2 கலங்கல் (ஆயிரம் அடி நீளத்தில் தானாக உபரிநீர் வெளியேறும் பகுதி) ஆகியவற்றைக் கொண்டது. சென்னைக்கு குடிநீர் வழங்கும் 4 ஏரிகளில் இதுதான் பெரிய ஏரி. 85.4 அடி உயரமும், 6,300 ஏக்கர் பரப்பளவும் கொண்ட இந்த ஏரியின் மொத்த கொள்ளளவு 364.5 கோடி கன அடி (3645 mcft), அதாவது, 3,645 மில்லியன் கன அடி ஆகும்.
# இலங்கை அரசியல் கொலைகளின் பட்டியல்

இலங்கை அரசியலில் ஈடுப்பட்டிருந்த பல முக்கிய நபர்கள் கொலை செய்யப்பட்டுள்ளனர். இலங்கையில் உள்நாட்டு யுத்தம் ஆரம்பிக்கும் முன்பே அரசியல் கொலைகள் ஆரம்பித்து விட்டன. 1959 ஆம் ஆண்டு செப்டம்பர் 26 இல் இலங்கைப் பிரதமர் எஸ். டபிள்யூ. ஆர். டி. பண்டாரநாயக்கா பௌத்த பிக்கு ஒருவரால் கொலை செய்யப்பட்டார்.  
இப்பட்டியல் இலங்கையில் கொலைச் செய்யப்பட்ட அரசியல் பிரதிநிதிகளை மட்டுமே கொண்டுள்ளது. இது எவ்வகையிலும் முழுமையான பட்டியல் இல்லை.
# இலங்கை அரசியல் கொலைகளின் பட்டியல்

## 1950 முதல் 1970 வரை

- எஸ். டபிள்யூ. ஆர். டி. பண்டாரநாயக்கா, 1959 செப்டம்பர் 26, கொழும்பு: இலங்கைப் பிரதமர் எஸ். டபிள்யூ. ஆர். டி. பண்டாரநாயக்கா பௌத்தபிக்குவான சோமாராம தேரரால் துப்பாக்கியால் சுட்டுக் கொலை செய்யப்பட்டார்.
# இலங்கை அரசியல் கொலைகளின் பட்டியல்

## 1971 முதல் 1990 வரை

- அல்பிரட் துரையப்பா, 1975 ஜூலை 27, யாழ்ப்பாணம்: யாழ்ப்பாண நகர முதல்வர் அல்பிரட் துரையப்பா சுட்டுக் கொலை.
- விஜய குமாரதுங்க
- அப்பாப்பிள்ளை அமிர்தலிங்கம், 1989 ஜூலை 13, கொழும்பு: தமிழர் விடுதலைக் கூட்டணியின் தலைவரும் நாடாளுமன்ற உறுப்பினருமான அப்பாப்பிள்ளை அமிர்தலிங்கம் தனது வீட்டில் தமிழீழ விடுதலைப் புலிகள் எனச் சந்தேகிக்கப்படும் இருவரால் துப்பாக்கியால் சுட்டுக் கொலை செய்யப்பட்டார்.
# இலங்கை அரசியல் கொலைகளின் பட்டியல்

## 1991 முதல் 2000 வரை

- ரஞ்சன் விஜேரத்னே, 1991 மார்ச் 2, கொழும்பு: இலங்கையின் பாதுகாப்பு அமைச்சர் ரஞ்சன் விஜேரத்னே தொலைவில் இருந்து இயக்கிய கார் குண்டு ஒன்றின் மூலம் கொலை செய்யப்பட்டார். கொலைக்கு யாரும் உரிமை கோராத போதும் தமிழீழ விடுதலைப் புலிகள்மீது சந்தேகம் நிலவுகிறது.  
- லலித் அத்துலத் முதலி, 1993 ஏப்ரல் 23, கொழும்பு: இலங்கை நாடாளுமன்றின் எதிர்கட்சித் தலைவர் லலித் அத்துலத் முதலி கொழும்பில் தேர்தல் பிரச்சார கூட்டத்தின் போது துப்பாக்கியால் சுட்டுக் கொலை செய்யப்பட்டார்.  
- ரணசிங்க பிரேமதாச, 1993 மே 1, கொழும்பு: இலங்கை சனாதிபதி ரணசிங்க பிரேமதாச கொழும்பில் மே தின ஊர்வலத்தின் போது தமிழீழ விடுதலைப் புலிகளின் தற்கொலை குண்டுதாரியால் கொலை செய்யப்பட்டார்.  
- காமினி திசாநாயக்கா, 1994 அக்டோபர் 23, கொழும்பு: ஐக்கிய தேசியக் கட்சியின் சனாதிபதி வேட்பாளர் காமினி திசாநாயக்காவும் மேலும் 51 பேரும் கொழும்பில் தேர்தல் கூட்டத்தில் நடந்த குண்டு வெடிப்பில் பலியானர்கள்.
- ஜி.எம்.பிரேமச்சந்திர, 1994 அக்டோபர் 23, கொழும்பு: நாடாளுமன்ற உறுப்பினர், ஐக்கிய தேசியக் கட்சியின் சனாதிபதி தேர்தல் பிரச்சாரக் கூட்டத்தில் நடந்த குண்டு வெடிப்பில் இவரும் மேலும் 51 பேரும் பலியானர்கள்.  
- வீரசிங்க மல்லிமாரச்சி, 1994 அக்டோபர் 23, கொழும்பு: நாடாளுமன்ற உறுப்பினர் ஐக்கிய தேசியக் கட்சியின் சனாதிபதி தேர்தல் பிரச்சாரக் கூட்டத்தில் நடந்த குண்டு வெடிப்பில் இவரும் மேலும் 51 பேரும் பலியானர்கள்.  
- காமினி விஜெசேகர, 1994 அக்டோபர் 23, கொழும்பு: நாடாளுமன்ற உறுப்பினர் ஐக்கிய தேசியக் கட்சியின் சனாதிபதி தேர்தல் பிரச்சாரக் கூட்டத்தில் நடந்த குண்டு வெடிப்பில் இவரும் மேலும் 51 பேரும் பலியானர்கள்.  
- ஒசி அபேகுணசேகர, 1994 அக்டோபர் 23, கொழும்பு: நாடாளுமன்ற உறுப்பினர் ஐக்கிய தேசியக் கட்சியின் சனாதிபதி தேர்தல் பிரச்சாரக் கூட்டத்தில் நடந்த குண்டு வெடிப்பில் இவரும் மேலும் 51 பேரும் பலியானர்கள்.  
- தோமஸ் அண்டன், ஒக்டோபர் 26 1995:மட்டக்களப்பு பிரதி நகர முதல்வர்  
- அருணாசலம் தங்கதுரை, ஜூலை 1997:திருகோணமலை நாடாளுமன்ற உறுப்பினர்.  
- சரோஜினி யோகேஸ்வரன், 1998 மே 17, யாழ்ப்பாணம்: தமிழர் விடுதலைக் கூட்டணியின் யாழ்ப்பாண நகர முதல்வர் சரோஜினி யோகேஸ்வரன் தனது வீட்டில் இணந்தெரியாத ஆயுததாரிகளால் சுட்டுக் கொலை செய்யப்பட்டார்ர். இரகசிய படையான சங்கிலியன் படை இதற்கு உரிமை கோரியது.  
- எஸ் சண்முகநாதன், ஜூலை 15 1998:நாடாளுமன்ற உறுப்பினர்  
- பீ. சிவபாலன், 1998 செப்டெம்பர் 11, யாழ்ப்பாணம்: தமிழர் விடுதலைக் கூட்டணியின் யாழ்ப்பாண நகர முதல்வர் பீ. சிவபாலன் நகர மண்டபத்தில் ஏற்பட்ட குண்டுவெடிப்பில் பலியானார்.  
- நீலன் திருச்செல்வம், 1999 ஜூலை 29, கொழும்பு: தமிழர் விடுதலைக் கூட்டணியின் தலைவர் நீலன் திருச்செல்வம் அவர் பயணித்த வாகனம் மீது பாய்ந்த தற்கொலை குண்டுதாரியால் கொலை செய்யப்பட்டார்ர். இது தமிழீழ விடுதலைப் புலிகளின் செயல் என சந்தேகிக்கப்படுகிறது.  
- அற்புதராஜா நடராஜா, 1999 நவம்பர் 2, கொழும்பு: ஈழ மக்கள் ஜனநாயகக் கட்சியின் தலைவரும் பத்திரிக்கையாளர்ருமான அற்புதராஜா நடராஜா சுட்டுக் கொலை செய்யப்பட்டார்.  
- ஆருண டி. சில்வா, 2000 ஜூன் 7 கொழும்பு: தெகிவளை பிரதி நகர முதல்வர் அருண டி. சில்வா தற்கொலை குண்டுக்கு இலக்காகி பலியானார்.  
- சி. வி. குணரத்னே, 2000 ஜூன் 7 கொழும்பு: கைத்தொழில் அபிவிருத்தி அமைச்சர் சி. வி. குணரத்னே தற்கொலை குண்டுக்கு இலக்காகி பலியானார்.  
- செழியன் பேரின்பநாயகம், 2000 செப்டம்பர் 10: மட்டக்களப்பு மாவட்ட வேட்பாளர் மற்றும் முன்னாள் மட்டக்களப்பு நகர முதல்வர்  
- எம். எல். பைதுள்ளா, 2000 அக்டோபர் 2:மக்கள் கூட்டணியின் வேட்பாளர்
# பெரியசாமி சந்திரசேகரன்

**பெரியசாமி சந்திரசேகரன்** (ஏப்ரல் 16, 1957 - சனவரி 1, 2010) இலங்கை வாழ் இந்தியத் தமிழர்களது முக்கிய அரசியல் தலைவர்களில் ஒருவரும் தொழிற்சங்கவாதியுமாவார். இவர் மலையக மக்கள் முன்னணியின் தலைவரும் இலங்கை நாடாளுமன்ற உறுப்பினராகவும், சமூக வளர்ச்சி மற்றும் சமத்துவ அமைச்சராகவும் இருந்தவர்.
# பெரியசாமி சந்திரசேகரன்

## வாழ்க்கைக் குறிப்பு

சந்திரசேகரன் இலங்கையின் மெறயா பேடப் தோட்டத்தில் ஒரு வர்த்தக குடும்பத்தில் பிறந்தார். பெரிய சாமிக்கும் பரப்பாத்தி அம்மானுக்கும் மூன்றாவது பிள்ளையாகப் பிறந்த அவருக்கு இரண்டு மூத்த சகோதரிகளும் நான்கு தங்கைகளும் உள்ளனர். தலவாக்கலை தமிழ் பாடசாலையில் ஆரம்பக் கல்வியை ஆரம்பித்த அவர் பின்னர் தலவாக்கலை புனித பெட்ரிக் பாடசாலையிலும் க.பொ.த உயர்தரத்தை அட்டன் ஹைலண்ட்ஸ் கல்லூரியிலும் தொடர்ந்தார்.
# பெரியசாமி சந்திரசேகரன்

## அரசியல் வாழ்க்கை

எழுத்தாற்றல் கொண்ட சந்திரசேகரன் இலங்கைத் தமிழரசுக் கட்சி நடத்திய சுதந்திரன் பத்திரிகையில் தொடர்ந்து எழுதி வந்த தமிழ் அரசியல் கட்டுரைகளைக் கவனித்த செளமியமூர்த்தி தொண்டமான் இவரை அழைத்து இ.தொ.கா.வில் சேரும்படி விடுத்த அழைப்பையடுத்து 1977ம் ஆண்டு இ.தொ.கா.வில் இணைந்தார். தலவாக்கல நகரசபை உறுப்பினராகத் தெரிவான இவர் இ.தொ.கா.வின் தலவாக்கலை-அக்கரபத்தனை பகுதிக்கான அரசியல் பிரிவு உறுப்பினராகக் கடமையாற்றி வந்தார். பின்னர் மாவட்ட அபிவிருத்திச் சபைத் தேர்தலில் போட்டியிட்டு நுவரெலிய மாவட்ட சபை உறுப்பினராக தெரிவு செய்யப்பட்டார்.  
இ.தொ.கா.வுடன் கருத்து முரண்பாடு ஏற்பட்டதையடுத்து அதில் இருந்து விலகி 1989ம் ஆண்டு மலையக மக்கள் முன்னணியை அமைத்தார். தமிழீழ மக்கள் விடுதலைக் கழகம் என்ற புளொட் அமைப்புடன் இணைந்து முதலாவது மாகாணசபைத் தேர்தலில் போட்டியிட்டு வெற்றி பெற்றார்.  
பிளவர் வீதி கூட்டுப்படை நடவடிக்கைகள் தலைமையகத்தில் நடத்தப்பட்ட குண்டுத் தாக்குதலையடுத்து சந்தேக நபர் வரதனுக்கு அடைக்கலம் கொடுத்ததாக எழுந்த குற்றச்சாட்டின் பேரில் பயங்கரவாத தடைச்சட்டத்தின் கீழ் கைதான இவர், 94ம் ஆண்டு நடைபெற்ற பொதுத் தேர்தலில் சிறையில் இருந்தபடியே மண் வெட்டிச் சின்னத்தில் போட்டியிட்டு நுவரெலியா மாவட்டத்தில் வெற்றி பெற்றார். இவரது ஆதரவையடுத்தே சந்திரிகா பண்டாரநாயக்க குமாரதுங்கவினால் அரசு அமைக்க முடிந்தது என்பது குறிப்பிடத்தக்கது. தேர்தலின் பிறகு வழக்கு விசாரணையில் குற்றமற்றவர் என தீர்ப்பளிக்கப்பட்டார்.  
வர்த்தக வாணிப பிரதியமைச்சராகவும் தோட்ட வீடமைப்பு பிரதியமைச்சராகவும் பதவி வகித்த இவர், தனது பதவிக் காலத்தில் ஐம்பதாயிரம் பெருந்தோட்ட வீடுகளை அமைத்துக்கொடுத்தார். தோட்டத் தொழிலாளர்களுக்கு தனி வீடுகள் இவர் காலத்திலேயே முதல் தடவையாக அமைக்கப்பட்டன என்பது குறிப்பிடத்தக்கது.  
பின்னர் தற்போதைய மகிந்த ராஜபக்சவின் அரசில் இணைந்து அமைச்சரானார்.  
இவர் பொதுவாக தமிழீழ விடுதலைப் புலிகளுக்கு ஆதரவான கருத்துக்கள் உடையவராவார். நல்ல பேச்சாளரான இவர் தமிழர் அரசியல் உரிமைகள் தொடர்பாக வெளிப்படையான கருத்துக்களை முன்வைத்து வந்ததோடு மிகுந்த தமிழ்ப்பற்று கொண்டவராகவும் விளங்கினார். மலையக மக்கள் முன்னணியை படித்த தமிழ்த் தோட்ட இளைஞர்களின் பாசறையாக ஆரம்ப காலத்தில் நடத்தி வந்தார் என்பது குறிப்பிடத்தக்கது.
# பெரியசாமி சந்திரசேகரன்

## இறப்பு

குறுகிய காலமாக நோய்வாய்ப்பட்டதன் பிறகு 2010 சனவரி முதலாம் நாள் கொழும்பு தனியார் வைத்தியசாலையில் காலமானார்.
# அலபாமா

**அலபாமா** ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் தென் பகுதியில் அமைந்துள்ளது. இதன் தலைநகரம் மொன்ற்கொமேரி. ஐக்கிய அமெரிக்காவில் 22 ஆவது மாநிலமாக 1819 இல் இணைந்தது, humid subtropical காலநிலை உடையது.
# அலபாமா

## மேலும் பார்க்க

- அலபாமா ஆறு
# அரிசோனா

**அரிசோனா** ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் தென்மேற்குப் பகுதியில் அமைந்துள்ளது. இதன் தலைநகரம் பீனிக்ஸ் ஆகும். இது ஐக்கிய அமெரிக்காவில் 48 ஆவது மாநிலமாக 1912 இல் இணைந்தது. இங்கு செம்புத்தாது மிகுந்திருப்பதால் செம்பு மாநிலம் எனவும் வழங்கப்படுகிறது.
# அரிசோனா

## முக்கிய நகரங்கள்

- பீனிக்ஸ்
- டூசான்
# அரிசோனா

## சுற்றுலாத்தலம்

- மாபெரும் செங்குத்துப் பள்ளத்தாக்கு
# அரிசோனா

## பல்கலைக்கழகங்கள்

- அரிசோனா மாநில பல்கலைக்கழகம், பீனிக்ஸ்
- அரிசோனா பல்கலைக்கழகம், டூசான்
# கனெடிகட்

Motto = Qui transtulit sustinet
இலத்தீன்: "பெயர்த்துநடுத்தவன் இன்னும் வாழ்வான்" |
Capital = ஹார்ட்ஃபர்ட் |
LargestMetro = ஹார்ட்ஃபர்ட் மாநகரம் |
LargestCity = பிரிஜ்போர்ட் |
Governor = எம். ஜோடி ரெல் (R)|
Lieutenant Governor = மைக்கல் ஃபெடெல் (R)|
Senators = கிரிஸ்தஃபர் டாட் (D)
ஜோ லீபர்மன் (I) |
PostalAbbreviation = CT. |
OfficialLang = இல்லை |
AreaRank = 48<sup>வது</sup> |
TotalArea = 14,356|
TotalAreaUS = 5,543|
DensityRank = 4<sup>வது</sup> |
2000Density = 271.40 |
2000DensityUS = 702.9 |
MedianHouseholdIncome = $55,970 |
IncomeRank = 4<sup>வது</sup> |
AdmittanceOrder = 5<sup>வது</sup> |
AdmittanceDate = ஜனவரி 9, 1788 |
TimeZone = கிழக்கு: ஒருங்கிணைந்த அனைத்துலக நேரம்-5/-4 |
Longitude = 71°47′ மே - 73°44′ மே |
Latitude = 40°58′ வ - 42°03′ வ |
Width = 113 |
WidthUS = 70 |
Length = 177 |
LengthUS = 110 |
HighestPoint = ஃபிரிசெல் மலை
| The highest peak in Connecticut lays forty miles south in the town of New Milford as part of a ridge.
HighestElev = 726 |
HighestElevUS = 2,380 |
MeanElev = 152 |
MeanElevUS = 500 |
LowestPoint = நீளத் தீவு சவுண்ட் ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் வடகிழக்கு பகுதியில் அமைந்துள்ளது. இதன் தலைநகரம் ஹார்ட்ஃபர்ட். ஐக்கிய அமெரிக்காவில் 5 ஆவது மாநிலமாக 1788 இல் இணைந்தது.
# புளோரிடா

புவியியல் அமைப்பில் இந்த மாநிலம் ஒரு குடாநாடாக இருப்பதுடன், மேற்குப் பகுதியில் மெக்சிகோ வளைகுடாவையும், வடக்குப் பகுதியில் அலபாமா, மற்றும் ஜோர்ஜியாவையும் ஐயும், கிழக்குப் பகுதியில் அத்திலாந்திக் பெருங்கடலையும் கொண்டுள்ளது. குடாநாடாக இருப்பதனால், தொடர்ந்த கடற்கரைப் பகுதிகளை சுற்றிலும் கொண்டிருப்பதுடன், அடிக்கடி வெப்ப மண்டலச் சூறாவளி தோன்றும் இடமாகவும் இருக்கின்றது. புளோரிடா மாநிலத்தில் பரந்து காணப்படும் சதுப்புநில தேசியப் பூங்காவில் (Everglades National Park), மிக அரிதான விலங்குகள் பல காணப்படுகின்றன. இன அச்சுறுத்தலுக்கு உட்பட்ட பல அருகிய இனங்கள், இந்தப் தேசியப் பூங்காவில், இயற்கைச் சூழலில் பாதுகாக்கப்பட்டு வருகின்றன. புளோரிடாவில் அமைந்திருக்கும் இந்த தேசியப் பூங்காவானது, சுற்றுலாப் பயணிகளைக் கவரும் முக்கியமான சுற்றுலா மையங்களில் ஒன்றாக இருக்கின்றது.  
சுற்றுலாத்துறையில் மிகவும் பிரபலமடைந்திருக்கும் வால்ட் டிஸ்னி உலகம் இந்த புளோரிடா மாநிலத்தின் மையப் பகுதியில் அமைந்திருக்கும் ஒர்லாண்டோ நகரத்தில் உள்ளது. வால்ட் டிஸ்னி உலகத்திற்குச் சொந்தமான நான்கு கேளிக்கைப் பூங்காக்களும் மற்றும் இரண்டு நீர்ப் பூங்காக்களும் இங்கே அமைந்திருக்கின்றன.
# விக்கிப்பீடியா:பயனர் கணக்குத் தடை கொள்கை

பின்வரும் காரணங்களுக்காக ஒரு பயனர் கணக்கை நிர்வாகிகள் தடை செய்யலாம். (உண்மையில் ஒரு பயனர் கணக்கை மட்டுமே தடை செய்ய முடியும் என்பதை கருத்தில் கொள்ள வேண்டும். ஒரு பயனரை தடை செய்வது சாத்தியமில்லாத காரியம். அதே பயனர் வெவ்வேறு ip முகவரிகளில் இருந்தோ புதுப் பயனர் கணக்குகளில் இருந்தோ தொடர்ந்து விக்கிபீடியாவை அணுக முடியும்.) இவை பயனர் கணக்கு உருவாக்காது அடையாளம் காட்டாமல் செயல்படுபவர்களுக்கும் பொருந்தும்.
# விக்கிப்பீடியா:பயனர் கணக்குத் தடை கொள்கை

## தடை வகைகள்

### நிரந்தரத் தடை

எச்சரிக்கை ஏதும் இன்றி உடனடியாக முடக்கப்பட வேண்டிய கணக்குகள்:  
1. ஆபாசக் கட்டுரைகள், படங்கள் பதிப்போர். (குறிப்பு: பாலியல் வசைச் சொற்கள், விபச்சாரம், பாலின்பப் படம் குறித்த கலைக்களஞ்சிய நடைக் கட்டுரைகள் இதில் அடங்கா.)
1. குறுகிய கால இடைவெளியில் தொடர்ந்து எரிதப்பதிவுகள் செய்பவர்கள். (எடுத்துக்காட்டு - #$&* போன்ற குறிகள், hi how r u போன்ற உரையாடல்களை தொடர்ந்து கட்டுரைகளாகப் பதிப்பவர்கள்.)
1. தமிழ் மரபுக்கு ஒவ்வாத பயனர் பெயர்களில் கணக்குகளை உருவாக்குபவர்கள். (எடுத்துக்காட்டுக்குப் பயனர் பெயர்கள் - f***, ஓ**, பு** போன்ற பொது அவையில் உரைக்கத்தகாத சொற்களில் அமைந்த பெயர்கள்).
1. ஏற்கனவே உள்ள நன்கு அறியப்பட்ட பயனர் கணக்குகளுக்கு ஒத்த பயனர் பெயரில் அமைந்த பயனர் கணக்கு ஒன்று, தெளிவான எரிதம், விசமத்தனம், பொறுப்பற்ற தொகுப்பு ஒன்றை செய்யும் போது. (எடுத்துக்காட்டுக்கு - ravidream, mayuranathan போன்ற பயனர் கணக்குகள்.)
# விக்கிப்பீடியா:பயனர் கணக்குத் தடை கொள்கை

## தடை வகைகள்

### சில மாதத் தடை

1. குழப்பம், பிரச்சினை விளைவிக்கும் பயனர் பெயர்கள். (எடுத்துக்காட்டுக்கு - india, tamilnadu, chiefminister, hinduism, dalit)
1. அமைப்பின் பெயரிலான பயனர் பெயர்கள். (எடுத்துக்காட்டுக்கு - LTTE, ஐக்கிய நாடுகள், அண்ணா பல்கலைக்கழகம்). விக்கி சமூகத்தில் தனி நபர்களுடன் மட்டுமே உரையாட முடியும். ஒரு பயனர் பெயரில் செயல்படும் பலரிடமோ அமைப்பிடமோ நடுநிலை உரையாடலை கொண்டு வர முடியாது.
# விக்கிப்பீடியா:பயனர் கணக்குத் தடை கொள்கை

## தடை வகைகள்

### மூன்று எச்சரிக்கைகளுக்குப் பிறகு குறுகிய காலத் தடை

1. வெறும் கட்டுரை எண்ணிக்கையை உயர்த்துவதை கருத்தில் கொண்டு, குறுகிய கால இடைவெளிகளில் தொடர்ந்து பயனற்ற கட்டுரைகளை உருவாக்குபவர்கள். (எடுத்துக்காட்டு - யானை ஒரு விலங்கு, பூனை ஒரு விலங்கு.. என்று தொடர்ந்து பல தலைப்புகளில் ஒரே மாதிரியான கட்டுரைகள் உருவாக்குபவர்கள்.)
1. தொடர்ந்து பிறப் பயனர்களின் கருத்துக்கு பதிலளிக்காமல் தொகுப்புகள் செய்வது.
1. பிறருக்குப் பதிலளித்தும் விக்கி நடைமுறைகளை புரிந்து கொள்ள முடியாமல் தொடர்ந்து பொறுப்பற்ற முறையிலோ குழந்தைத்தனமான முறையிலோ தொகுப்புகள் செய்வது.
# விக்கிப்பீடியா:பயனர் கணக்குத் தடை கொள்கை

## தடை வகைகள்

### கொள்கை முரண் தடைகள்

புதிய பயனர்கள் விக்கிப்பீடியாவின் கொள்கைகளை அறிந்திருக்க வாய்ப்பில்லை. எனவே, அவர்கள் சிறு தவறு இழைக்கும் போது உடனடியாகத் தடுக்க வேண்டாம். அவர்களின் தொகுப்புகளைத் திருத்தி விட்டு, உரிய கொள்கைகளைச் சுட்டிக் காட்டி அவரது பேச்சுப் பக்கத்தில் கருத்து இடுங்கள். புதிய பயனர்கள் பேச்சுப் பக்கத்தை அறியாமல் இருக்கக்கூடும் என்பதால் அவர்களை பயனர் பக்க மின்மடல் வசதி மூலம் தொடர்பு கொள்ள முயலுங்கள். பெரும்பாலான புதிய பயனர்களைத் தங்கள் கட்டுரைகளைமீண்டும் வந்து பார்க்கக்கூடும் என்பதால், அவர்கள் எழுதிய கட்டுரைகளின் துவக்கத்திலேயே நீக்கல் அறிவிப்புடன் சரியான காரணத்தையும் இடுங்கள். இதற்குப் பிறகும் தொடர்ந்து அவர் விக்கிப்பீடியா கொள்கைகளுக்கு முரணாகச் செயற்படுவார் எனில் பேச்சுப் பக்கத்தில் மூன்று எச்சரிக்கைகள் இட்ட பின் குறுகிய காலத்துக்குத் தடை செய்யலாம். பல விக்கிப்பீடியாக்களில் முனைப்பாகப் பங்களித்து வரும் பலர் தொடக்கக்காலத்தில் அறியாமையின் காரணமாக தவறான தொகுப்புகளைச் செய்தவர்களே. எனவே, பயனர்களுக்குப் போதிய வாய்ப்பு அளித்த பிறகே தடை செய்வது நலம்.
# மேரிலாந்து

**மேரிலாந்து** ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் கிழக்குக் கடற்கரை பகுதியில் அமைந்துள்ளது. இதன் தலைநகரம் அனாபொலிஸ். ஐக்கிய அமெரிக்காவில் 7 ஆவது மாநிலமாக 1788 இல் இணைந்தது. பால்ட்டிமோர் இம்மாநிலத்தின் மிகப்பெரிய நகரம் ஆகும்.
# மேரிலாந்து

## புகழ்பெற்ற இம்மாநிலத்தவர்

- மைக்கேல் பெல்ப்ஸ் - புகழ்பெற்ற நீச்சல் வீரர்
# ஒகையோ

**ஒகையோ** (*Ohio*) ஐக்கிய அமெரிக்காவின் மாநிலங்களுள் ஒன்றாகும். ஐக்கிய அமெரிக்காவின் பெரிய ஏரிகள் பகுதியில் அமைந்துள்ளது. ஒகையோ என்னும் பெயர் வட அமெரிக்கப் பழங்குடியாகிய இராக்குவா மக்களின் மொழியில் "நல்ல ஆறு" அல்லது "நல்லாறு" எனப்பொருள் படும். இதன் தலைநகரம் கொலம்பஸ் ஆகும். ஐக்கிய அமெரிக்காவில் 17 ஆவது மாநிலமாக 1803ம் ஆண்டில் இணைந்தது. இம் மாநிலத்தில் 2000 ஆம் ஆண்டு சனத்தொகைக் கணக்கெடுப்பிற்கு அமைய 11,353,140 மக்கள் வசிக்கின்றனர். மக்கள் தொகை வரிசைப்படி ஐக்கிய அமெரிக்காவில் இது 7 ஆவது மாநிலமாகும். இதன் பரப்பளவு 116,096 சதுர கி.மீ. பரப்பளவில் ஐக்கிய அமெரிக்காவில் 34 வது இடத்தை வகிக்கின்றது.
# டென்னிசி

**டென்னிசி** அல்லது **டென்னசி** (*Tennessee*, ˌtɛnɨˈsiː) ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் தென்கிழக்கு பகுதியில் அமைந்துள்ளது. இதன் தலைநகரம் நாஷ்வில், மிகப்பெரிய நகரம் மெம்ஃபிஸ். ஐக்கிய அமெரிக்காவில் 16 ஆவது மாநிலமாக 1796 இல் இது இணைந்தது.  
டென்னிசி மாநிலம் மற்றும் எட்டு அமெர்க்க மாநிலங்களுடன் எல்லைகளைக் கொண்டுள்ளது. வடக்கே கென்டக்கி மற்றும் வர்ஜீனியா; கிழக்கே வட கரோலினா; தெற்கே ஜோர்ஜியா, அலபாமா மற்றும் மிசிசிப்பி; மேற்கே ஆர்கன்சஸ் மற்றும் மிசோரி ஆகியன மிசிசிப்பி ஆற்றுப் படுகையிலும் அமைந்துள்ளன.
# டெக்சஸ்

**டெக்சஸ்** ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் தெற்குப் பகுதியில் அமைந்துள்ளது. இதன் தலைநகரம் ஆஸ்டின், மிகப்பெரிய நகரம் ஹியூஸ்டன். ஐக்கிய அமெரிக்காவில் 28 ஆவது மாநிலமாக 1845 இல் இணைந்தது,  
- அமெரிக்க நாட்டிலேயே, 9கவசப்பட்டைகள் கொண்ட ஆர்மடில்லோக்கள் அதிகம் காணப்படும் மாநிலமாகும்.
# வர்ஜீனியா

**வர்ஜீனியா** (வர்சீனியா) (*Virginia*, வர்ஜீனியா காமன்வெல்த் அல்லது பொதுநலவாய வர்ஜீனியா) ஐக்கிய அமெரிக்க மாநிலங்களுள் ஒன்றாகும். ஐக்கிய அமெரிக்காவின் கிழக்கு கடற்கரைப் பகுதியில் அமைந்துள்ளது. இதற்கு 'ஓல்டு டொமினியன்' என்ற பட்டப்பெயரும் உண்டு. எட்டு அமெரிக்க அதிபர்கள் இம்மாநிலத்தில் பிறந்தவர்களாதலால், இது அமெரிக்க அதிபர்களின் தாய் எனவும் அழைக்கப்படுகிறது. இதன் புவியியலும் காலநிலையும் புளு ரிட்ஜ் மலை மற்றும் செசுபிக் விரிகுடாவால் நிர்ணயிக்கப்படுகின்றன. இதன் தலைநகரம் ரிச்மன்ட்; அதிக மக்கள் தொகை உடைய நகரான வர்ஜீனியா கடற்கரையும் அதிக மக்கள் தொகை உடைய கவுண்டியான பேர்வேக்சு கவுண்டியும் முக்கிய அரசியல் பிரிவாகும். வர்ஜீனியாவின் மக்கள் தொகை எண்பது லட்சத்துக்கும் அதிகமாகும். ஐக்கிய அமெரிக்காவில் 10 ஆவது மாநிலமாக 1788 இல் இணைந்தது,  
அமெரிக்க உள்நாட்டுப்போரில் இம்மாநிலம் அமெரிக்க மாநிலங்களின் கூட்டமைப்பின் (தெற்கு மாநிலங்கள்) ஒன்றாக இருந்தது; ரிச்மன்ட் அமெரிக்க மாநிலங்களின் கூட்டமைப்பு அணியின் தலைநகராக விளங்கியது.
# வயோமிங்

| Month | Jan | Feb | Mar | Apr | May | Jun | Jul | Aug | Sep | Oct | Nov | Dec | **Year** |
| --- | --- | --- | --- | --- | --- | --- | --- | --- | --- | --- | --- | --- | --- |
| <small>Source:</small> | } |  |  |  |  |  |  |  |  |  |  |  |  |
# கிராமின் வங்கி

**கிராமின் வங்கி** (வங்காள மொழி: গ্রামীণ ব্যাংক) என்பது பிணை வைப்பின்றி வறியவர்களுக்கு சிறுகடன்கள் வழங்குவதற்கென வங்களாதேசத்தில் தோற்றுவிக்கப்பட்ட ஒரு நிதியமைப்பாகும்.இதன் தாபகர் முனைவர் முகமது யூனுஸ் ஆவார். இவ் வங்கி சிறுகடன் வழங்குவது மட்டுமின்றி வைப்புக்களை ஏற்றல், வங்கிசாரா சேவைகளை வழங்குதல், வறுமை ஒழிப்பு நடவடிக்கைகள் மற்றும் வணிக அமைப்புக்களை நடாத்துதல் போன்ற செயற்பாடுகளிலும் ஈடுபடுகின்றது. ஏழைமக்களின் சமூக பொருளாதார முன்னேற்றதிற்காக முன்னின்று உழைத்தமைக்காக கிராமின் வங்கிக்கும்,தாபகர் யூனுஸிற்கும் 2006ம் ஆண்டிற்கான சமாதானத்திற்கான நோபல் பரிசு வழங்கப்பட்டுள்ளது.
# கிராமின் வங்கி

## தோற்றம்

கிராமின் வங்கியின் தாபகர் முகமது யூனுஸ் அமெரிக்க பல்கழைக்கழகத்தில் பொருளியல் முனைவர் பட்டம் பெற்றவராவார். 1976 ஆம் ஆண்டு ஜோப்ரா என்ற தன்னுடைய கிராமத்தில் மூங்கில் இருக்கைகள் செய்யும் ஒரு பெண்மணியுடன் பேச நேர்ந்தபோதே யூனுசுக்கு சிறுகடன் பற்றிய எண்ணம் உருவானது.அப்பெண்மணி உள்ளூர் வட்டிக்காரரிடம் கடன் பெற்று மூங்கில் வாங்கி, இருக்கைகள் தயாரித்து,விற்ற பணதில் பெரும்பாலானதை கடன் கொடுத்தவருக்கு திருப்பித் தரவேண்டிய அவல நிலையை அறிந்தார்.அவருக்கு எப்படியாவது உதவ முடியுமா என்று யோசித்திருக்கிறார். பின் அவரும், அவருடைய மாணவர்களும் அக்கிராமத்தில் சிறிய ஆய்வை மேற்கொண்டபோது அந்த பெண்மணி போலவே மொத்தம் 42 மூங்கில் கூடை முடைபவர்கள் அதே பிரச்சனைக்கு உட்பட்டிருப்பதாக தெரியவர, அவர்கள் அனைவரும் செலுத்தவேண்டிய தொகையை அவர்கள் சார்பில் யூனுஸ் பணம் செலுத்தினார்.பிறகு அவர்கள் அனைவரும் அவருக்கு அந்த தொகையை திருப்பிக் கொடுத்துவிட்டனர். இச்சம்பவமே ஏழைகளுக்கு கடனுதவி செய்யும் திட்டத்தை மேற்கொள்ள காரணமாக இருந்தது.  
கிராமின் வங்கி(தமிழில்:கிராமிய வங்கி,ஆங்கிலதில்:Bank of the Villages) முகமது யூனிஸின் எண்ணதில் உருவானதொன்றாகும்.இவ்வங்கி 1976 ஆண்டில் தோற்றுவிக்கப்பட்டது,இவ்வங்கியின் சேவையினை சிட்டகொங் பல்கழைக்கழகத்தினை சூழவுள்ள பிரதேங்களுக்கு ஆரம்பித்தது.1983ல் வங்காளதேசதின் சட்டப்படியான வங்கி அமைப்பாக தன்னை மாற்றிக்கொண்டது. 2006 நடுப்பகுதி வரையில் மட்டும் இவ்வங்கி 2100 மேலான வங்கிக்கிளைகளினை பங்களாதேசம் முழுவதுமைக்குமாகக் கொண்டுள்ளது.  
கிராமின் வங்கிக்கும் தாபகர் யூனுஸிற்கும் இணைத்து சமாதானத்திற்கான நோபல்பரிசு வழங்குவதாக அக்டோபர் 13,2006 ல் நோபல்பரிசு குழு அறிவித்தது.
# கிராமின் வங்கி

## ஏனைய முயற்சிகள்

கிராமின் வங்கிக்குழுமத்தில் உள்ள ஏனைய நிறுவனங்கள்:
- Grameen Trust
- Grameen Fund
- Grameen Communications
- Grameen Shakti/Energy
- Grameen Shikkha/Education
- Grameen Telecom
- Grameen Knitwear Ltd
- Grameen Cybernet Ltd.
# கிராமின் வங்கி

## சில விபரங்கள்

- கிராமின் வங்கியின் உரிமையாண்மையில் 94%தினை கடன் பெறுபவர்களும்,6%தினை வங்காளதேச அரசும் கொண்டுள்ளது.
- கடன் பெற்றவர்களின் மொத்த எண்ணிக்கை 6.61 மில்லியன், இவற்றில் 97% மானோர் பெண்களாவார்
- 2226 கிளைகள்,18,795 ஊழியர்கள் மூலம் 71,371கிராமங்களில் பணியாற்றுகின்றது.
- கடன்கள் மீள செலுத்தப்படும் வீதம் 98.85% ஆகும்.
# கிராமின் வங்கி

## சிறுகடன்

சிறிய தொகையாக இருப்பதால் இது சிறுகடன் என்றழைக்கப்படுகிறது. இக்கடன்களைப் பெற பிணையாக எதுவும் வைக்கத் தேவையில்லை. யார் வேண்டுமானாலும் கடன் பெறலாம். ஆனால் முதலில் ஐவர் சேர்ந்த குழுவாக சேரவேண்டும். முதலில் இருவருக்கு கடன் வழங்கப்படும். அவ்விருவரும் கடன்களை திருப்பிச் செலுத்த ஆரம்பித்தவுடன் மற்றவர்களுக்கும் கடன்கள் வழங்கப்படும். ஒருவர் பெற்ற கடனை செலுத்தாவிட்டால் எனையவருக்கு கடன் மறுக்கப்படும்.இச்சிறுகடன் முறையை அடியொற்றியே பல நாடுகளில் சுய உதவிக்குழுக்கள் அமைக்கப்பட்டுள்ளது.
# கியூபெக்வா கட்சி

**க்யூபெக்வா கட்சி** (Bloc Québécois) கனடிய மத்தியக் கூட்டாட்சி அரசியலில் ஒரு முக்கிய கட்சியாகும். இக்கட்சியின் முக்கிய நோக்கம் கியுபெக் மாகாணத்தை ஜனநாயக முறையில் ஒரு தனிநாடு ஆக்குவதாகும். இதற்கு இக்கட்சி அரசியல் மார்க்கத்தை கைகொள்கின்றது. வன்முறை வழிகள் எதிலும் இக்கட்சி ஈடுபடுவதில்லை. இக்கட்சி 1990 ஆம் ஆண்டு உருவாக்கப்பட்டது.